Notat

|  |  |
| --- | --- |
| Til: | NT-fakultetet |
| Kopi til: |  |
| Fra: | Institutt for kjemisk prosessteknologi |
| Signatur: |  |

# Midtveisoppfølging av kjemievalueringen

Oppfølgingsrapporten fra fagplanutvalget oppsummerer situasjonen for Institutt for kjemisk prosessteknologi slik i 2009: «Kjemisk prosessteknologi ved NTNU står totalt sett meget sterkt og forskningen er meget relevant for Norge». Videre gis det spesifikke anbefalinger til faggruppene, hvor videreføring av sterk virksomhet er anbefalt; dette er ivaretatt både i strategier og gjennom prioriteringer og nye stillinger siden 2009. En del forslag til styrking er også nevnt:

* Overflate og kolloidkjemi: Her foreslås det at ..» Den eksperimentelle virksomheten kan ytterlige styrkes gjennom NTNU NanoLab», dette er fulgt opp, bl.a. gjennom prosjektsamarbeid og postdoc med delt arbeidssted. I tillegg anbefales det et tettere samarbeid med «papir og fiberteknologigruppen», dette er også på plass gjennom prosjektsamarbeid.
* Katalyse: ..» bør i tillegg til fokus på naturgass posisjonere seg mot nye områder som bioenergi, miljøteknologi, fotokatalyse og brenselceller». Alle disse temaene er etablert som en viktig del av prosjektporteføljen og utgjør nå en vesentlig del av forskningen.
* Bioraffineri og fiberteknologi (som den gang het Gruppen for papir- og fiberteknologi) ble anbefalt å..» videreføre satsning mot bioenergi og bruk av cellulose som materiale i samarbeid med andre grupper, internt og eksternt.» Dette er gjennomført, men aktiviteten er fortsatt liten og gruppen søker aktivt nye samarbeidskonstellasjoner, bl.a. mot Inst. for Bioteknologi, også dette i tråd med anbefalingen fra fagplanutvalget.
* Miljø og reaktorteknologi ble anbefalt å «styrke og videreutvikle forskningen relatert til CO2-fangst og membranteknologi, samt å styrke grunnleggende teknologisk forskning.», dette er godt ivaretatt og utgjør en stor del av porteføljen. I tillegg ble området krystallisasjon nevnt spesielt: «Krystallisasjonsgruppa bør styrke samarbeid internt eller eksternt», noe som er i ferd med å skje gjennom nye prosjekter
* Prosess systemteknikk ble anbefalt å:..» ytterligere styrke sin aktivitet via et utvidet internt samarbeid og med en revitalisering av samarbeidet med de øvrige miljøene i prosess-systemteknikk ved NTNU og SINTEF». IKPs strategi er i tråd med dette, i tillegg er dette fagområdet sentralt i vår nye satsing på subsea-teknologi.

I tillegg kan nevnes at IKP har etablert en stilling i beregningskjemi, i tråd med anbefalingene om å øke samarbeidet mellom IKP og teoretisk kjemi-miljøet i ved IKJ. Denne stillingen er knyttet til Overflate-og kolloidkjemi. Koblingen mot bioteknologi som ble anbefalt er som nevnt styrket gjennom et samarbeid, som i første omgang dekker undervisning.